**Чин литии, совершаемой мирянином дома и на кладбище.**

Моли́твами святы́х оте́ц на́ших, Го́споди Иису́се Христе́ Бо́же наш, поми́луй нас. Ами́нь.

Святы́й Бо́же, Святы́й кре́пкий, Святы́й безсме́ртный, поми́луй нас. (*Читается трижды, с крестным знамением и поясным поклоном*.)

Сла́ва Отцу́ и Сы́ну и Свято́му Ду́ху, и ны́не и при́сно и во ве́ки веко́в. Ами́нь.

Пресвята́я Тро́ице, поми́луй нас; Го́споди, очи́сти грехи́ на́ша; Влады́ко, прости́ беззако́ния на́ша; Святы́й, посети́ и исцели́ не́мощи на́ша, и́мене Твоего́ ра́ди.

 Го́споди, поми́луй (*трижды*).

Слава Отцу и Сыну и Святому Духу, и ныне и присно и во веки веков. Аминь.

О́тче наш, И́же еси на небесе́х! Да святи́тся имя Твое́, да прии́дет Ца́рствие Твое́, да бу́дет во́ля Твоя́, я́ко на небеси́ и на земли́. Хлеб наш насу́щный даждь нам днесь; и оста́ви нам до́лги на́ша, я́коже и мы оставля́ем должнико́м на́шим; и не введи́ нас во искуше́ние, но изба́ви нас от лука́ваго.

Господи Иису́се Христе́, Сы́не Божий, помилуй нас. Аминь.

Господи, помилуй (*12 раз*).

Слава Отцу и Сыну и Святому Духу, и ныне и присно и во веки веков. Аминь.

Прииди́те, поклони́мся Царе́ви на́шему Бо́гу (*поклон*).

Прииди́те, поклони́мся и припаде́м Христу, Цареви нашему Богу (*поклон*).

Прииди́те, поклони́мся и припаде́м Самому́ Христу́, Царе́ви и Бо́гу на́шему (*поклон*).

Живы́й в по́мощи Вы́шняго, в кро́ве Бо́га небе́снаго водвори́тся. Рече́т Го́сподеви: засту́пник мой еси́ и прибе́жище мое́, Бог мой, и упова́ю на Него́. Я́ко Той изба́вит тя от се́ти ло́вчи, и от словесе́ мяте́жна, плещма́ Свои́ма осени́т тя, и под криле́ Его́ наде́ешися, ору́жием обы́дет тя и́стина Его́. Не убои́шися от стра́ха нощна́го, от стрелы́ летя́щия во дни, от ве́щи во тьме преходя́щия, от сря́ща и бе́са полу́деннаго. Паде́т от страны́ твое́й ты́сяща, и тьма одесну́ю тебе́, к тебе́ же не прибли́жится, оба́че очи́ма твои́ма смо́триши и воздая́ние гре́шников у́зриши. Я́ко Ты, Го́споди, упова́ние мое́; Вы́шняго положи́л еси́ прибе́жище твое́. Не прии́дет к тебе́ зло, и ра́на не прибли́жится телеси́ твоему́, я́ко А́нгелом Свои́м запове́сть о тебе́, сохрани́ти тя во всех путе́х твои́х. На рука́х во́змут тя, да не когда́ преткне́ши о ка́мень но́гу твою́; на а́спида и васили́ска насту́пиши, и попере́ши льва и зми́я. Я́ко на Мя упова́, и изба́влю и́; покры́ю и́, я́ко позна́ и́мя Мое́. Воззове́т ко Мне, и услы́шу его́, с ним есмь в ско́рби, изму́ его́ и просла́влю его́, долгото́ю дней испо́лню его́ и явлю́ ему́ спасе́ние Мое́.

Слава Отцу и Сыну и Святому Духу, и ныне и присно и во веки веков. Аминь.

Аллилу́ия, аллилу́ия, аллилу́ия, сла́ва Тебе́, Бо́же (*трижды*).

Со ду́хи пра́ведных сконча́вшихся, / ду́шу раба (рабы)Твоего (Твоея), Спа́се, упоко́й, / сохраня́я его (ю)во блаже́нной жи́зни, / я́же у Тебе́, Человеколю́бче.

В поко́ищи Твое́м, Го́споди, / иде́же вси святи́и Твои́ упокоева́ются, / упоко́й и ду́шу раба Твоего (рабы Твоея), / я́ко Еди́н еси́ Человеколю́бец.

**Слава Отцу и Сыну и Святому Духу:** Ты еси́ Бог соше́дый во ад, и у́зы окова́нных разреши́вый, / Сам и ду́шу раба Твоего (рабы Твоея) упоко́й.

**И нынеи присно и во веки веков. аминь:** Еди́на чи́стая и непоро́чная Де́во, Бо́га без се́мене ро́ждшая, / моли́ спасти́ся душе его (ея).

Поко́й, Спа́се наш, / с пра́ведными раба Твоего (рабу Твою), / и сего (сию) всели́ во дворы́ Твоя́, / я́коже есть пи́сано, / презира́я, я́ко благ, прегреше́ния его (ея)/ во́льная и нево́льная, / и вся я́же в ве́дении и не в ве́дении, Человеколю́бче.

Со святы́ми упоко́й, / Христе́, ду́шу раба Твоего (рабы Твоея), / иде́же несть боле́знь, ни печа́ль, / ни воздыха́ние, / но жизнь безконе́чная.

Икос: Сам еди́н еси́ безсме́ртный, / сотвори́вый и созда́вый челове́ка: / земни́и у́бо от земли́ созда́хомся, / и в зе́млю ту́южде по́йдем, / я́коже повеле́л еси́, созда́вый мя и реки́й ми: / я́ко земля́ еси́, и в зе́млю оты́деши: / а́може вси челове́цы по́йдем, / надгро́бное рыда́ние, творя́ще песнь: / аллилу́ия, аллилу́ия, аллилу́ия.

Честне́йшую Херуви́м и Сла́внейшую без сравне́ния Серафи́м, без истле́ния Бо́га Сло́ва ро́ждшую, су́щую Богоро́дицу, Тя велича́ем (*поклон*).

Слава Отцу и Сыну и Святому Духу (*поклон*), и ныне и присно и во веки веков. Аминь (*поклон*).

Господи, помилуй (*трижды*).

Господи, благослови́ (*поклон*).

Господи Иисусе Христе, Сыне Божий, моли́твами Пречи́стыя Твоея́ Ма́тере, преподо́бных и богоно́сных оте́ц на́ших и всех святы́х поми́луй и упоко́й ду́шу раба Твоего (рабы Твоея), *имярек,* в безконе́чныя ве́ки, яко благ и человеколю́бец, ами́нь,

Рабу Бо́жию преста́вльшемуся (рабе Божией преставльшейся), *имярек* ве́чная па́мять.

Вечная память 3 раза

Душа его (ея) во благих водворится и память его (ея)в род и род.

В каноне встречается слово «*имярек».* Вместо него надо назвать имя усопшего.

Адрес сайта: http://voznesenie-hram.prihod.ru/informacija\_dlja\_prikhozhan